
    హేమంతం
 ఎవరా వస్తున్నది చెట్లమీంచి గాలికాదు
 మైదానంమీద దూకు సెలయేళ్ళవి కావు కావు
 తన మిహికా సామ్రాజ్యం తనిఖీ చేసేటందుకు
 అదిగో హేమంతరాజు కోటవెడలి కదలినాడు
 అడవిదార్లు మూసుకుపోయాయా లేదా? హిమాని
 కడు శ్రద్ధగా తన పనిచేస్తున్నదా లేదా? ఈ
 ధరణీతలమంతా ఏ యెగుడుదిగుడు లేకుండా
 మంచు కప్పి ఉందా అని మరీ మరీ చూస్తాడు.
 టేకుచెట్లు తురాయీల ఓకుచెట్లు రంగవల్లి
 సవరించాయా లేదా? సెలయేళ్ళూ పెద్ద నదులు
 గడ్డకట్టి సమత్వాన్ని సాధించాయా లేదా?
 వస్తున్నాడతడు వృక్షవాటికలం దూగులాడి
 మంచుమీద అతని పదధ్వనులు మీరు వినలేదా?
 అతని తెల్లని గడ్డం అదిగో కనబడలేదా?
      మూలం : నికొలాయ్ నెక్రసోవ్
      - సోవియట్ భూమి

    hemantam
 evara vastunnadi chetlameenchi gaalikaadu
 maidaanammeeda dooku selayellavi kaavu kaavu
 tana mihika saamraajyam tanikhee chesetanduku
 adigo hemantaraju kotavedali kadalinadu
 adavidaarlu musukupoyaya leda? himani
 kadu shraddhagaa tana panichestunnadaa leda? ee
 dharaneetalamantaa e yegududigudu lekunda
 manchu kappi undaa ani mari mari chustadu.
 tekuchetlu turaayeela okuchetlu rangavalli
 savarinchaya leda? selayelluu pedda nadulu
 gaddakatti samatvaanni sadhinchaya leda?
 vastunnaadatadu vrukshavaatikalam doogulaadi
 manchumeeda athani padadhvanulu meeru vinaleda?
 athani tellani gaddam adigo kanabadaleda?
      moolam : nikolay nekrasov
      - soviat bhoomi